Nu toate certificatele sunt la fel, există mai multe tipuri de certificate SSL în funcție de numărul de domenii sau subdomenii deținute, astfel:
Mono Domeniu - securizeaza un singur domeniu sau subdomeniu.
Wildcard - potrivit pentru securizarea unui domeniu web dar și a unui număr nelimitat de subdomenii asociate cu acesta.
Multi Domeniu - securizează multiple domenii web.
De asemenea, exista o diferențiere a tipului de validare oferit:
Validare Domeniu - sunt cele mai simple certificate SSL, respectiv cele mai ieftine. Asigură o encryptare de baza dar și verificarea dreptului de folosință a domeniului. Aceste tipuri de certificate sunt eliberate în general între câteva minute și câteva ore.
Validare Organizație - suplimentar față de encryptarea de bază și validarea dreptului de folosință al domenii o serie de detalii/date de indentificare a proprietarului (exemplu: nume și adresa poștală) sunt verificate. Aceste tipuri de certificate sunt eliberate într-un interval cuprins între câteva ore și câteva zile.
Validare Extinsă (EV) - acest tip de certificat asigură cel mai înalt nivel de securitate deoarece evaluarea se realizează foarte riguros, verificări detaliate fiind realizate înainte de emitere. Suplimentar față de verificarea dreptului de folosință a domeniului și validarea entității pentru care se emite, sunt verificate datele legale și adresa fizică la care iși desfășoară activitatea organizația. Aceste certificate sunt emise de obicei într-un interval de câteva zile până la câteva săptămâni.